## Izmjene i dopune Stručno-teorijskog i praktičnog dijela programa (naukovanje) za zanimanje zidar

### NN 153/1998 (26.11.1998.), Izmjene i dopune Stručno-teorijskog i praktičnog dijela programa (naukovanje) za zanimanje zidar

# MINISTARSTVO GOSPODARSTVA

Na temelju članka 39. stavka 3. Zakona o obrtu ("Narodne novine" br.
77/93, 90/96), ministar gospodarstva, uz prethodno pribavljeno mišljenje
Hrvatske obrtničke komore i uz suglasnost ministra prosvjete i športa donosi

## IZMJENE I DOPUNE

**Stručno-teorijskog i praktičnog dijela programa (naukovanje)
za zanimanje zidar, tako da sada glasi**

**STRUČNO-TEORIJSKI I PRAKTIČNI DIO PROGRAMA (NAUKOVANJE) ZA
ZANIMANJE ZIDAR**

I. DVOJNI SUSTAV OBRAZOVANJA ZA POTREBE OBRTNIŠTVA

Osnovna karakteristika dvojnog sustava obrazovanja je odvojenost općeobrazovnog
od stručno-teorijskog i praktičnog dijela programa naukovanja.

Nastava stručno-teorijskih sadržaja naukovanja ostvaruje se u obrtnčkoj
i drugim srednjim strukovnim školama. Praktični dio naukovanja izvodi se
kod obrtnika i u obrtničkoj školi. Nastavni proces organizacijski i programski
treba postaviti tako da daje optimalne obrazovne i odgojne učinke. Kako
su obrtnička zanimanja vrlo raznolika nemoguće je propisati jednoobrazni
pristup organiziranju i izvođenju nastave pa je naukovanje moguće organizirati
uz primjenu najraznovrsnijih organizacijskih rješenja, uzimajući u obzir
posebnosti pojedinih zanimanja, a što se utvrđuje izvedbenim programom.

Modeli organizacije nastave vrlo su često bitno različiti od modela
koji se primjenjuju za općeobrazovne sadržaje.

Ovi načini omogućuju veću racionalnost obrazovanja. Važna je karakteristika
dvojnog sustava obrazovanja, da je završetak naukovanja odvojen od općeobrazovnog
dijela programa.

Naukovanje završava polaganjem pomoćničkog ispita.

II. OPĆI I POSEBNI CILJEVI
OBRAZOVANJA

Svrha i cilj naukovanja za stjecanje ovog obrtničkog zanimanja je stjecanje
znanja, vještina i navika koje omogućuju polazniku da po završetku naukovanja
samostalno obavlja poslove i radne zadaće na razini pomoćničkog zvanja.

U skladu s navedenim određuju se sljedeći opći ciljevi naukovanja:

- stjecanje osnovnog profesionalnog obrazovanja temeljem kojega je moguć
daljnji razvoj,

- stjecanje uvida u odnose unutar svoje profesije i uspostavljanje potrebite
komunikacije sa suradnicima kao i društvom u cjelini,

- spoznaja vlastitih mogućnosti i dosega,

- spoznaja radnih, zakonskih, ekonomskih, političkih i socijalnih odnosa,

- mogućnost usklađivanja vlastitih zahtjeva sa zahtjevima okoline.

Kao posebni ciljevi naukovanja za zanimanja zidara određuju se:

- zaštita na radu i sprječavanje nesreća na radu,

- poznavanje svojstava i primjene materijala, alata, pribora i pomagala,

- osnovna znanja o građevinskim konstrukcijama i njihovim zadaćama,

- računske osnove za izračunavanje utroška materijala, vrijeme izvođenja
radova, te izradu predračuna za pojedine zidarske radove,

- zidanje zidova, izradu oplata,

- betoniranje,

- žbukanje,

- postavljanje izolacija.

III. NASTAVNI PROGRAM
A. PRAKTIČNI DIO NAUKOVANJA

*I. godina naukovanja*

|  |  |  |  |  |
| --- | --- | --- | --- | --- |
| Red.     broj | Opis obrazovanja           (posebni  ciljevi) | Znanja i vještine koje se moraju usvojiti                                                                                         (sadržaj programa) | Raspored po                   polugodištima | |
| 1 | 2 | 3 | 4 | |
|  |  |  | 1 | 2 |

```
1.      Zaštita na radu                 Upoznavanje sa zakonima i propisima o zaštiti na radu           +
                                        Prava i obveze izvršitelja građevinskih radova                                      +
                                        Zaštitne mjere kod zemljanih radova                             +                   +
                                        Zaštitne mjere kod skela i otvora                               +                   +
                                        Zaštitne mjere kod zidarskih radova                             +                   +
                                        Ostali izvori opasnosti i pružanje prve pomoći                  Usvajati tijekom naukovanja
2.      Zidarski alat i pribor          Upoznavanje s alatom i priborom                                 Usvajati tijekom naukovanja
                                        Održavanje i čuvanje                                            Usvajati tijekom naukovanja
                                        Uporaba cijevne vage                                            +
                                        Uporaba libele                                                  +
                                        Uporaba viska                                                   +
                                        Rad s pilom                                                                         +
                                        Rad s čekićem                                                                       +
3.      Zidanje zida deb. 12 i 25 cm    Označivanje pravca                                                                  +
                                        Izrada priručne skele (nogara)                                                      +
                                        Rad sa zidarskom žlicom i tavicom                                                   +
                                        Zidanje ravnog prekida zida                                                         +
4.      Izrada nanosne skele            Uporaba geodetske prizme                                        +
                                        Određivanje građevinskog pravca                                                     +
                                        Iskolčivanje objekta                                                                +
                                        Određivanje pravog kuta                                                             +
5.      Razupiranje građevne jame       Kopanje kanala                                                                      +
                                        Izrada oplate                                                                       +
                                        Montiranje oplate                                                                   +
6.      Izrada oplate temelja           Izrada stranica                                                                     +
                                        Montiranje oplate                                                                   +
7.      Polaganje horizontalne          Označivanje kanala                                                                  +
        kanalizacije
                                        Određivanje padova                                                                  +
                                        Razastiranje pijeska                                                                +
                                        Polaganje cijevi                                                                    +
8.      Polaganje hidroizolacije        Krojenje traka                                                                      +
                                        Pravilno preklapanje - horizontalno                                                 +
                                        Pravilno preklapanje - vertikalno                                                   +

```

*II. godina naukovanja*

|  |  |  |  |  |  |  |
| --- | --- | --- | --- | --- | --- | --- |
| Red.     broj | Opis obrazovanja           (posebni  ciljevi) | Znanja i vještine koje se moraju usvojiti                                           (sadržaj programa) | Raspored po                   polugodištima | | | |
| 1 | 2 | 3 | 4 | | | |
|  |  |  |  | 3 | 4 |  |

```

```

```
1.      Zidanje opekom NF zida deb.     Zidanje zida deb. 51 cm                                 +
        38 cm i 51 cm                   Zidanje zida debljine 38 cm                             +
                                        Sječenje opeke                                          +
                                        Zidanje ravnog prekida zida                             +
                                        Zidanje pravokutnog ugla zidova                                 +
                                        Zidanje pravokutnog sudara zidova                               +
                                        Zidanje pravokutnog križanja zidova                             +
2.      Zidanje s mortom                Ručno miješanje morta                                   +
                                        Zidanje zidova s mortom                                 +
                                        Zidanje zidova blokovima (opekarskim, betonskim,
                                        Ytong
)                                                       +
3.      Izradba polumontažnog stropa    Slaganje rebara i ispuna na podu                                +
                                        Rukovanje mješalicom za beton                                   +
                                        Postavljanje podupirača i podvlaka                              +
                                        Postavljanje rebara i ispuna na nosivu skelu                    +
                                        Postavljanje armature ploče                                     +
                                        Betoniranje                                                     +
4.      Izradba staza                   Izradba raznih podloga                                          +
                                        Opločivanje staza (kamenom, kockom, lomljenim kamenom,
                                        betonskim pločama ili opekom)                                   +
                                        Obradba sudarnica na stazi                                      +
5.      Betoniranje poda                Izradba podloge od nabijenog šljunka                            +
                                        Izradba betonske ploče                                          +
                                        Određivanje nagiba                                              +
                                        Izradba cementne glazure                                        +
6.      Montaža stuba                   Postavljanje gotovih stuba na kosu ploču                        +
                                        Postavljanje gotovih stuba na gredu-nosač                       +
                                        Spajanje stuba (gradilište)                                     +
7.      Žbukanje zida                   Čišćenje i priprema podloge                                     +
                                        Miješanje morta                                                 +
                                        Izradba markica i vodilica                                      +
                                        Grubo žbukanje                                                  +
                                        Fino žbukanje                                                   +
                                        Uporaba ravnalice i gladilice                                   +
                                        Žbukanje zaglađivanjem rešetki                          +
8.      Žbukanje stropa                 Izradba radne skele                                             +
                                        Čišćenje i priprema podloge                                     +
                                        Izvlačenje vagrisa                                              +
                                        Izradba markica i vodilica                                      +
                                        Grubo i fino žbukanje                                           +
                                        Uporaba ravnalice i gladilice                                   +
9.      Rabiciranje otvora u zidu       Pričvršćivanje rabic-mreža                                      +
                                        Nanošenje grubog sloja                                          +
                                        Nanošenje finog sloja                                           +
10.     Zidanje dimnjaka                Postavljanje šablone                                            +
                                        Zidanje kanala za dimnjak 14+14 cm u zidu deb. 12 cm,           +
                                        25 cm i 38 cm,
                                        Zaglađivanje kanala (dersovanjem)                               +
                                        Spajanje elemenata polumontažnog dimnjaka (Sciedel)             +
                                        Postavljanje kape dimnjaka                                      +

```

*III. godina naukovanja*

|  |  |  |  |  |  |  |
| --- | --- | --- | --- | --- | --- | --- |
| Red.     broj | Opis obrazovanja           (posebni  ciljevi) | Znanja i vještine koje se moraju usvojiti                                           (sadržaj programa) | Raspored po                   polugodištima | | | |
| 1 | 2 | 3 | 4 | | | |
|  |  |  |  |  | 5 | 6 |

```

```

```
1.      Zidanje kamenom                 Obradba kamena                                                          +
                                        Prijenos kamena                                                         +
                                        Zidanje lomljenim kamenom                                               +
                                        Zidanje klesanim kamenom                                                        +
2.      Zidanje mješovitog zida         Zidanje vertikalno mješovitog zida od kamena i betona                           +
                                        Izdradba jednostrane oplate                                                     +
                                        Betoniranje u slojevima                                                         +
                                        Zidanje horizontalno mješovitog zida od opeke NF i kamena                       +
3.      Zidanje fasadnom opekom         Zidanje zida opekarskim blokovima deb. 25 cm                            +
                                        Postavljanje toplinske izolacije                                                +
                                        Zidanje fasadnom opekom vanjskog zaštitnog zida                                 +
                                        Obradba rešetki                                                                 +
4.      Zidanje stupova                 Ručno miješanje morta                                                           +
                                        Postavljanje radne skele                                                        +
                                        Zidanje stupova (kvadratičnog, pravokutnog
                                        i okruglog presjeka)                                                            +
5.      Zidanje zavojitih zidova        Iscrtavanje krivulje sa sudarnicama                                             +
                                        Zidanje polukružnog zida opekom NF deb. 12 cm r = 150 cm                        +
                                        Zidanje polukružnog zida opekom NF deb. 12 cm r = 150 cm                        +
                                        Zidanje polukružnog zida opekom NF deb. 25 cm r = 200 cm                        +
6.      Izradba nadvoja                 Krojenje sedla i stranice oplate                                                +
                                        Izradba čelične cijevne skele                                                   +
                                        Zidanje nosivog zida                                                            +
                                        Postavljanje oplate u otvor, učvršćivanje i određivanje visine                  +
                                        Postavljanje armature                                                           +
                                        Betoniranje nadvoja                                                             +
7.      Izradba lukova                  Krojenje i izradba oblučila                                                     +
                                        Miješanje morta                                                         +
                                        Zidanje luka                                                                    +
8.      Žbukanje pročelja               Pripremanje podloge za izradbu plemenitih žbuka                                 +
                                        Priprema podloge za izradbu plemenitih žbuka                                    +
                                        Prskanje hirofe                                                                 +
                                        Struganje terabone                                                              +
                                        Priprema i nanošenje toplinske žbuke                                            +
9.      Izradba pravog kulira           Čišćenje i pripremanje podloge                                                  +
                                        Nanošenje kulir-smjese                                                          +
                                        Pranje kulira                                                                   +
10.     Ugradnja prozora i vrata        Privremeno učvršćenje                                                           +
                                        Postavljanje prema vagrisu                                                      +
                                        Zidanje i učvršćivanje okvira                                                   +
11.     Postavljanje sustava za         Postavljanje metalne potkonstrukcije                                            +
        suhu gradnju                    Postavljanje gips-kartonskih ploča                                              +
                                        Polaganje i osnovno premazivanje suhog estriha                                  +

                            B. STRUČNO-TEORIJSKI DIO NAUKOVANJA
```

```
                            2. TEHNOLOGIJA ZANIMANJA

                    1.1. PREGLED NASTAVNIH PODRUČJA S VREMENSKIM RASPOREDOM

```

|  |  |  |  |  |  |
| --- | --- | --- | --- | --- | --- |
| Red.        broj | Nastavno područje | Broj sati po obrazovnim godinama | | | |
| I | II | III | Ukupno |

```

```

```

```

```
1.      Uvod u graditeljstvo                    5       -       -       5
2.      Zaštita na radu                         10      -       -       10
3.      Zidarski alat, pribor i pomagala        10      -       -       10
4.      Ustrojstvo građenja                     5       20      -       25
5.      Građevinski objekt                      15      20      -       35
6.      Temelji                                 15      -       -       15
7.      Hidroizolacija                          10      -       -       10
8.      Zidanje zidova                          40      30      -       70
9.      Mortovi                                 10      -       -       10
10.     Betonski i armirano-betonski zidovi     20      20      -       40
11.     Stropovi                                -       25      20      45
12.     Podloge i podovi                        -       20      -       20
13.     Stubišta                                -       20      -       20
14.     Zidanje kamenom                         -       -       30      30
15.     Zidanje složenih elemenata              -       -       30      30
16.     Žbukanje unutrašnje i vanjsko           -       20      -       20
17.     Montažni zidovi i suha gradnja          -       -       10      10
18.     Ugrađivanja                             -       -       10      10
19.     Krovovi                                 -       -       13      13
20.     Toplinska i zvučna izolacija            -       -       15      15
        UKUPNO SATI                             140     175     128     443

```

```
                         1.2. CILJEVI I SADRŽAJI NASTAVNIH PODRUČJA
                                  I.,II. i III. godina naukovanja
```

|  |  |  |  |
| --- | --- | --- | --- |
| Red.     broj | Nastavno područje | Cilj | Sadržaj |

```
1.      Uvod u graditeljstvo            Objasniti pojam i značaj                Graditeljstvo kao gospodarska djelatnost, smjerovi
                                        graditeljstva                           (visokogradnja, niskogradnja); komplementarne djelatnosti (građevinska industrija i obrtništvo)
2.      Zaštita na radu i               Usvojiti osnovna znanja o               Propisi o zaštiti na radu, zaštitne mjere kod
        sprječavanje povreda            uređivanju gradilišta, o radu na        zemljanih radova; zaštitne mjere kod
                                        gradilištu i mjerama sigurnosti         zidarskih radova; zaštitne mjere kod
                                        na gradilištu                           izradbe skela; osobna zaštitna sredstva, sklad. materijala
3.      Zidarski alat, pomagala i       Objasniti uporabu i čuvanje             Način zidanja opekom, zidarski alat,
                strojevi                                                        pomagala za zidanje, skele; strojevi
4.      Ustrojstvo građenja             Upoznati sudionike građenja             Investitor, projektant, izvoditelj, nadzorni inženjer,
                                                                                prava i međusobne obveze sudionika u građenju
                                        Upoznati investiciono-tehničku          Lokacijska dozvola, građevna dozvola;
                                        dokumentaciju i funkcioniranje          način ustupanja radova, ugovor o građenju,
                                        građenja                                operativni plan radne snage, materijala i mehanizacije, shema gradilišta; otvaranje gradilišta, dokumentacija na gradilištu, nadzorni i tehnički pregled
5.      Građevinski objekti             Upoznati grafičko prikazivanje i        Izvedbeni projekt, mjerilo, kotiranje, tlocrt,
                                        čitanje tehničke dokumentacije          nacrt, presjek, predračun
                                        Upoznati pripremne radove na            Pomoćni objekti, privemene instalacije i
                                        gradilištu                              komunikacije, regulacioni pravac, građevinski pravac, iskolčivanje, nanosna skela
                                        Upoznati radove na objektu              Građevinski radovi, obrtnički radovi, instalaterski radovi
                                        Upoznati konstruktivne i                Konstruktivni sustavi, temelji, zidovi,
                                        nekonstruktivne dijelove objekta        stupovi, stropovi, stubišta, krovišta, ukrute
                                                                                zidova, ispune, pregradni zidovi,
6.      Temelji                         Upoznati zadaću, vrste i načine         Zemljani radovi, nosivost tla, plitki temelji
                                        izradbe                                 (temeljne trake, temelj, samac, rešetkasti
                                                                                temelj i temeljna ploča); duboki temelji
7.      Hidroizolacija                  Upoznati važnost zaštite objekta od     Horizontalna i vertikalna izolacija zidova i
                                        vlage i vode                            podova; drenaža; materijali, način ugradnje
8.      Zidanje zidova i stupova        Upoznati proizvodnju opeke              Posjet ciglani, vrste opeka i opekarskih
                                                                                proizvoda, tanki zidovi od opeke nf deb. 7 cm i 12 cm,
                                        Opća pravila zidanja                    Nosivi zidovi od opeke nf deb. 25 cm, 38 cm i 51 cm, vez vežnjaka, blokovski vez, engleski vez, poljski vez, križni vez; ravni prekid zida, pravokutni sudar zidova;
                                                                                križanje zidova, dimovodni kanali u zidu, samostalni dimnjaci, stupovi, istaci i vijenci u zidu od opeke; zidovi od modularnih opekarskih blokova; zidovi od betonskih i lagani
                                                                                tankih ploča, zidanje staklenom opekom.
9.      Mortovi                         Upoznati sirovine i način priprave      Veziva i agregati, vapneni mort, cementni mort,
                                        te uporabu                              vapneno-cementni mort, ostale vrste mortova, ručno i strojno miješanje, ručno i strojno razvrstavanje
10.     Betonski i armiranobetonski     Upoznati komponente i pripravu          Sastavni dijelovi, proizvodnja, uporaba i
        zidovi                          betona, upoznati zadaću armature,       ispitivanje, armirani beton, armatura
                                        upoznati oplate                         (glavna i montažna), nosivost, jednostrana
                                                                                oplata, dvostrana oplata, oplate od ploča
11.     Upoznati vrste i način          Upoznati vrste i način izvođenja        Armirano-betonski stropovi (ravna ploča, ploča s
        izvođenja                                                               gredom, sitnorebričasti strop), monolitni armiranobetonski stropovi, polumetražni stropovi, drveni stropovi,
                                                                                zidni svodovi, skele,
12.     Podloge i podovi                Upoznati vrste i način izradbe          Vanjske staze, podne obloge, topli
                                                                                podovi, polutopli podovi, hladni podovi,
13.     Stubišta                        Upoznati vrste i konstrukcije           Vrste stubišta prema materijalu i obliku,
                                        stubišta                                dijelovi stubišta, dimenzioniranje,
                                                                                monolitna stubišta, montažna stubišta
14.     Zidanje kamenom                 Upoznati vrste, obradbu i zidanje       Vrste stijena, kiklopski zid, zid od
                                        kamenom                                 lomljenog kamena, zid od klesanaca, oblaganje debelim i tankim pločama, vezna sredstva, prijenos
15.     Zidanje složenim                Upoznati zidanje                        Zaobljeni zidovi, nadvojni i polukružni
        elementima                                                              lukovi, istaci i vijenci
16.     Žbukanje unutrašnje i           Upoznati vrste i način žbukanja         Gruba žbuka, fina žbuka, ručno i strojno žbukanje
        vanjsko                                                                 zidova i stropova; nosači žbuke, ličene žbuke, plemenite žbuke, plastične žbuke, toplinske žbuke
17.     Montažni zidovi i suha          Vrste i način ugrađivanja               Krupnoblokovski elementi, panelni elementi, sustavi
        gradnja                                                                 za suhu gradnju (pregradni zidovi, zidne obloge, stropovi, suhi estrih)
18.     Ugrađivanja                     Upoznati ugrađivanja građevinskih       Mokro, suho i polusuho ugrađivanje
                                        elemenata                               prozora i vrata, ograde stubišta,
19.     Krovovi                         Upoznati zadaću i vrste krovova         Ravni krovovi (neprohodni i prohodni)
                                                                                izolacija krovova, drvena krovišta (stolica,
                                                                                visulja) krovni pokrovi
20.     Toplinska i zvučna izolacija    Upoznati potrebu izoliranja i način     Materijali, izolacije zidova, podova i
                                        polaganja                               stropova.

                               2. STRUČNI RAČUN

                    2.1. PREGLED NASTAVNIH PODRUČJA S VREMENSKIM RASPOREDOM

```

|  |  |  |  |  |  |
| --- | --- | --- | --- | --- | --- |
| Red.        broj | Nastavno područje | Broj sati po obrazovnim godinama | | | |
| I | II | III | Ukupno |

```

```

```

```

```
1.      Matematičke i računske osnove           70      -       -       70
2.      Izračunavanje materijala                -       10      8       18
3.      Izračunavanje troškova                  -       25      16      41
4.      Izračunavanje plaća                     -       -       8       8
        UKUPNO SATI                             70      35      32      137

```

```
                            2.2. CILJEVI I SADRŽAJI NASTAVNIH PODRUČJA
                                  I. godina naukovanja
```

|  |  |  |  |
| --- | --- | --- | --- |
| Red.     broj | Nastavno područje | Cilj | Sadržaj |

```

```

```
        Matematičke i računske          Savladati osnovne računske              Dubina iskopa, kosine iskopa,
        osnove                          operacije, razlomak, postotak,          izračunavanje volumena drvene građe,
                                        osnovne jedinice mjere i                količina iskopa
                                        veličine te njihovu pretvorbu,
                                        izračunavanje površina,
                                        opsega i volumena
                                        Primijeniti Pitagorin poučak            Iskolčavanje objekta, kontrola pravilnog
                                                                                postavljanja nanosne skele.

```

```
                                      II. godina naukovanja
```

|  |  |  |  |
| --- | --- | --- | --- |
| Red.     broj | Nastavno područje | Cilj | Sadržaj |

```

```

```

```

```
1.      Izračunavanje materijala        Računski obuhvatiti tehnološke          Izračunavanje količine iskopanog tla, potrebne građe
                                        postupke                                po metru tekućem i metru kvadratnom, postotak pada horizontalne kanalizacije količine ugrađenog betona,
                                                                                težine armature, kvadrature i kubature zida, boja opeka u metru kvadratnom i metru kubnom, površine opločenog poda
2.      Izračunavanje troškova          Izračunati cijene pojedinog rada,       Izradbe analiza cijena, dokaznice mjera te
                                        grupe radova ili cijelog objekta        zajedničkih troškova

```

```
                                        III. godina naukovanja
```

|  |  |  |  |
| --- | --- | --- | --- |
| Red.     broj | Nastavno područje | Cilj | Sadržaj |

```
1.      Izračunavanje materijala        Računski obuhvatiti tehnološke          Izračunavanje: količine kamena u metru
                                        postupke                                kubnom, površina žbukanog pročelja,
                                                                                broja stuba u odnosu na visinu etaže
2.      Izračunavanje troškova          Izraditi predračun                      Pojedinačni materijalni troškovi,
                                                                                zajednički materijalni troškovi, neto i bruto
                                                                                cijena, režijski troškovi
                                        Izračunati kamate                       Kamate, glavnica, kamatna stopa, rok
3.      Izračunavanje plaća             Izračunati utrošak radnog vremena       Izvođenje radova u normi, izvođenje
                                        i plaću                                 radova u akordu, plaća po jedinici mjere,
                                                                                satu, danu i mjesecu (neto i bruto plaća).

```

```

```

```
                             3.2. CILJEVI I SADRŽAJI NASTAVNIH PODRUČJA
```

|  |  |  |  |
| --- | --- | --- | --- |
| Red.     broj | Nastavno područje | Cilj | Sadržaj |

```
1.      Osnove tehničkog crtanja        Upoznati grafičko prikazivanje i        Pribor i pomagala, tehničko pismo,
                                        njegovo djelovanje te njegovu           mjerila, ortogonalna projekcija,
                                        uporabu                                 aksonometrija, tlocrt, presjek, pročelja
2.      Projektna dokumentacija         Upoznati vrste nacrta i njihov          Idejni nacrt, glavni nacrt, izvedbeni nacrt,
                                        sadržaj                                 tehnički opis, predračun, prikazi tehničkih rješenja
3.      Označivanje materijala,         Upoznati kotiranje, oznake              Kote u tlocrtu, kote u presjeku, oznake
        konstrukcija i opreme           materijala, konstrukcije i uređaje      građevnih materijala i konstrukcija, otvori,
                                                                                sanitarni uređaji, instalacije vodovoda i
                                                                                kanalizacije, uređaji za grijanje
4.      Glavni nacrti                   Upoznati glavni nacrt                   Tlocrt, presjek i pročelje manje zgrade u mjerilu 1:100
5.      Izvedbeni nacrti                Upoznati izvedbeni nacrt i njegovu      Tlocrt, presjek i pročelje manje zgrade u
                                        uporabu na gradilištu                   mjerilu 1:50, shema gradilišta, planiranje radova
6.      Detaljni nacrti                 Upoznati detaljne nacrte                Detaljni nacrt hidroizolacije, detaljni nacrt veza opeke zidova,
                                                                                 detaljni nacrt polumontažnog stropa, detaljni nacrtravnog
                                                                                krova, detaljni nacrt monolitnog stubišta.

```

IV. NASTAVNI PLAN NAUKOVANJA

Nastavni plan naukovanja temeljen je na procjeni potrebnog vremena za
savladavanje znanja i vještina koji su neophodni za ovo zanimanje kao i
na duljini trajanja nastave u pojedinoj školskoj godini.

```
                           NASTAVNI PLAN
```

|  |  |  |  |  |  |
| --- | --- | --- | --- | --- | --- |
| Red.        broj | Nastavno područje | Sati godišnje | | | |
| I | II | III |

```
A.      Praktični dio naukovanja        1080    1080    960
B.      Stručno-teorijski dio
        naukovanja                      280     280     256
        1. Tehnologija zanimanja        140     175     128
        2. Stručni račun                70      35      32
        3. Stručno crtanje              70      70      96
        UKUPNO A+B                      1360    1360    1216

```

```

```

```

```

V. METODIČKE NAPOMENE

Nastavni program naukovanja je okvirni, pa će obrtnička škola zajedno
s obrtnicima izraditi izvedbene programe. Pri tome se mora voditi računa
da zanimanje obuhvaća više obrta (betonirac, montažer, izolater, podopolagač),
pa nastaju programske razlike koje je potrebno prevladati radi cjelovitog
stjecanja zanimanja. O tome se je vodilo računa i kod izradbe okvirnih
programa, a posebno praktičnog dijela naukovanja.

Praktični dio naukovanja, tehnologija zanimanja i stručni račun programirani
su tako da čine smisaonu cjelinu u kojoj se sadržaji međusobno nadopunjuju.

U odabiru sadržaja nastavnog programa korišten je princip egzemplarnosti.
Pri izradbi izvedbenog programa treba uvažavati posebitosti radionica u
školi i obrtničkih radionica ne narušavajući pri tom osnovnu strukturu
okvirnog programa. Izvedbeni program mora biti konkretniji, odnosno detaljniji,
a sadržaj se raspoređuje sukladno školskom kalendaru.

Izvedbenim programom konkretno treba reći koji se dio programa izvodi
u školi, odnosno školskoj radionici, a koji kod obrtnika.

Preporuča se naučnike podijeliti u skupine i odrediti raspored i boravak
svake pojedine skupine u školi s tim da se utvrdi vremenski blok za boravak
u školi i kod obrtnika, s kojim naučnik ima sklopljen ugovor o naukovanju.
Dimenzija bloka uvjetovana je vremenom potrebnim za ostvarivanje teorijskog
dijela naukovanja i vježbi kao i vremenom potrebnim za realizaciju razlike
praktičnog dijela programa u školskoj radionici.

Praktični dio programa treba najvećim dijelom realizirati kod obrtnika.
Stručni učitelj koji realizira praksu mora imati majstorski ispit ili priznati
majstorski status. Na praksi učenik vodi dnevnik rada.

VI. POMOĆNIČKI ISPIT

Ispit se sastoji iz praktičnog i teorijskog dijela.

Okvirni sadržaj iz praktičnog dijela ispita kojim ispitanik dokazuje
stručna praktična znanja i vještine, može se definirati ovako:

- u području izvođenja temelja ispitanik mora u roku od maksimalno 35
sati izvesti betonski temelj u oplati ili u roku od 8 sati izvesti pojedine
bitne operacije,

- u području zidanja zidova i stupova ispitanik mora u roku od maksimalno
35 sati izdati pravokutni sudar, ugao ili stup ili u roku od 8 sati izvesti
pojedine bitne operacije,

- u području žbukanja zidova ispitanik mora u roku od maksimalno 35
sati ožbukati grubo i fino zidani zid.

Sadržaji iz teorijskog dijela ispita utvrđuju se iz područja tehnologije
zanimanja, stručnog računa i stručnog crtanja.

Objavom ovog Programa prestaje važiti stručno-teorijski i praktični
dio programa (naukovanje) za zanimanje zidar ("Narodne novine", broj 86/96).

Klasa: 311-01/98-01/733
Urbroj: 526-08-98-15
Zagreb, 10. studenoga 1998.

Ministar
**mr. Nenad Porges,** v. r.

```

```

Izmjene i dopune, NN 153/1998-1885
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)